న్యూఢిల్లీ : థర్డ్ పార్టీ బీమా రేట్లను తగ్గిస్తున్నట్లు బీమా రంగ నియంత్రణ సంస్థ ఐఆర్డిఎఐ ప్రకటించింది. 2017-18 ఆర్థిక సంవత్సరానికి సంబంధించి మూడు వారాల క్రితం ద్విచక్ర వాహనాలు, కార్లు, ట్రక్కులకు సంబంధించి జారీ చేసిన థర్డ్ పార్టీ బీమా రేట్లను సవరిస్తున్నట్లు తెలిపింది. మోటార్ థర్డ్ పార్టీ లయబులిటీ ఇన్సూరెన్స్ కవర్ కోసం సవరించిన ప్రీమియం రేట్లు ఏప్రిల్ 1 నుంచి అమల్లోకి వస్తాయని ఐఆర్డిఎఐ జారీ చేసిన ఉత్తర్వుల్లో పేర్కొంది. ప్రస్తుత ఆర్థిక సంవత్సరానికి సంబంధించిన ప్రీమియం రేట్లు సవరించినప్పటికీ గత ఆర్థిక సంవత్సరంతో పోల్చితే ఎక్కువగా ఉండటం గమనార్హం. మిడ్ సెగ్మెంట్ కార్ల (1000-1500 సిసి)కు సంబంధించి ప్రీమియం మొత్తాన్ని 3,132 రూపాయల నుంచి రూ.2,863కు తగ్గించినట్లు ఐఆర్డిఎఐ తెలిపింది. అలాగే ప్రీమియం కార్ల (1500 సిసి పైగా ఇంజన్ సామర్థ్యం) బీమా ప్రీమియంను రూ.8,630 నుంచి రూ.7,890కు తగ్గించిం ది. ఇంజన్ సామర్థ్యం 1000సిసి కన్నా తక్కువ కార్లకు సంబంధించిన బీమా ప్రీమియంలో ఎలాంటి మార్పులు చేయలేదని పేర్కొంది.
newdhilly : therd party beema retlanu taggistunnatlu beema ranga niyantrana samstha irdia prakatinchindi. 2017-18 aardhika samvatsaraaniki sambandhinchi moodu vaaraala kritam dwichakra vaahanaalu, kaarlu, trakkulaku sambandhinchi jaarii chesina therd party beema retlanu savaristunnatlu telipindi. motar therd party layabulity insurens kavar kosam savarinchina preemium retlu epril 1 nunchi amalloki vastaayani irdia jaarii chesina uttarvullo perkondi. prastuta aardhika samvatsaraaniki sambandhinchina preemium retlu savarinchinappatikii gatha aardhika samvatsaramtho polchithe ekkuvagaa undatam gamanarham. mid segment kaarla (1000-1500 sisi)ku sambandhinchi preemium mottaanni 3,132 roopaayala nunchi roo.2,863ku tagginchinatlu irdia telipindi. alaage preemium kaarla (1500 sisi paiga injan saamarthyam) beema preemiyamnu roo.8,630 nunchi roo.7,890ku tagginchim dhi. injan saamarthyam 1000sisi kanna takkuva kaarlaku sambandhinchina beema preemiyamlo elanti maarpulu cheyaledani perkondi.